rejauldu/bengali-wikipedia huggingface dataset:
রাজকন্যা মানমতি (মে ১৩, ১৫৭৩ – এপ্রিল ১৮, ১৬১৯, আগ্রা) রাজপুত রাজকন্যা যিনি মুঘল সম্রাট জাহাঙ্গীরের ৩য় স্ত্রী এবং সম্রাট শাহজাহানের মাতা। তাকে মতান্তরে যোধা বাঈ নামেও ডাকা হয়।অনেকের মতে তার আসল নাম জগৎ গোসাই। মৃত্যুর পর তার নাম রাখা হয় বিলকিস মাকানি।  তিনি ছিলেন মাড়ওয়ারের (বর্তমান যোধপুর) রাজপুত শাসক উদয় সিং-এর কন্যা। মৃত্যু জগৎ গোসাইন ১৬ এপ্রিল ১৬১৯ এ আগ্রায় মারা যান।জাহাঙ্গীর মৃত্যুর বিষয়টি সংক্ষেপে উল্লেখ করেছিলেন, কেবল তিনি বলেছিলেন যে তিনি শ্বরের করুণা লাভ করেছেন। তার মৃত্যুর পরে, জাহাঙ্গীর আদেশ করেছিলেন যে সরকারী সমস্ত নথিতে তাকে বিলকিস মাকানী (খাঁটি বাসার লেডি)  বলা হবে।  তাকে আগ্রার সুহাগপুরায় সমাধিস্থ করা হয়েছিল।  তার সমাধিতে একটি উঁচু গম্বুজ, গেটওয়ে, টাওয়ার এবং ক্যান্টনমেন্ট এলাকায় অবস্থিত একটি বাগান রয়েছে।  এই সমস্ত কিছু ১৮৩২ সালে গানপাউডার দিয়ে উড়িয়ে দেওয়া হয়েছিল, এটির সাইট এবং উপাদান, পাথর এবং ইটের প্রয়োজনে, যা ব্রিটিশদের প্রয়োজন ছিল।   তথ্যসূত্র  বহিঃসংযোগ  বিষয়শ্রেণী:১৫৭৩-এ জন্ম বিষয়শ্রেণী:১৬১৯-এ মৃত্যু বিষয়শ্রেণী:মুঘল সম্রাজ্ঞী বিষয়শ্রেণী:রাজপুত রাজকুমারী বিষয়শ্রেণী:আগ্রার ব্যক্তি বিষয়শ্রেণী:ভারতীয় হিন্দু বিষয়শ্রেণী:যোধপুরের ব্যক্তি বিষয়শ্রেণী:১৬শ শতাব্দীর ভারতীয় নারী বিষয়শ্রেণী:১৬শ শতাব্দীর ভারতীয় ব্যক্তি বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি
নেপালের প্রদেশগুলো (; নেপালকা প্রদেশাহরু) ২০১৫ সালের ২০ সেপ্টেম্বর নেপালের নতুন সংবিধানের ৪ নম্বর অনুচ্ছেদ অনুযায়ী গঠিত হয়। বিদ্যমান জেলাগুলোকে মোট ৭টি প্রদেশে ভাগ করা হয়।  বর্তমান এই প্রাদেশিক ব্যবস্থার পূর্বে নেপালকে ১৪টি প্রশাসনিক অঞ্চলে ভাগ করা হতো। এই প্রশাসনিক অঞ্চলগুলোকে আবার ৫টি বিকাস ক্ষেত্রে সমন্বিত করা হতো। নতুন সংবিধানের মাধ্যমে নেপালে এই প্রশাসনিক ব্যবস্থা রদ করে নতুন প্রাদেশিক কাঠামো চালু করা হয়।   ইতিহাস   নেপালের নতুন সংবিধানের ৪ নম্বর অনুচ্ছেদ অনুযায়ী বিদ্যমান জেলাগুলোকে বিন্যস্ত করে সাতটি প্রদেশ গঠিত হয়। এর মধ্যে নওয়ালপরাসী ও রুকুম জেলাকে ভেঙে দুটি ভিন্ন প্রদেশের অন্তর্ভুক্ত করা হয়। প্রতিটি জেলাতেই আরও প্রশাসনিক বিভাগ বিদ্যমান। নেপালে মোট ৬টি মহানগর, ১১টি উপ-মহানগর, ২৭৬টি নগরপালিকা (পৌরসভা) ও ৪৬০টি গ্রামপালিকা (বা গাওপালিকা; গ্রাম প্রশাসন) রয়েছে।  ২০১৮ সালের জানুয়ারী মাসে সাতটি প্রদেশের অস্থায়ী সদর দপ্তর ঘোষণা করা হয়। সংবিধানের ২৯৫(২) ধারা মোতাবেক, প্রদেশের স্থায়ী নাম সংশ্লিষ্ট প্রদেশ সভার সদস্যদের দুই-তৃতীয়াংশের ভোটে নির্ধারিত হবে।   প্রশাসন   প্রাদেশিক সরকার  প্রদেশসমূহের প্রশাসনিক ক্ষমতা সংবিধান ও আইন অনুসারে প্রাদেশিক মন্ত্রিপরিষদের ওপর ন্যস্ত। জরুরি অবস্থায় অথবা যুক্তরাষ্ট্রীয় ব্যবস্থা প্রবর্তনকালীন প্রদেশের প্রশাসনিক ক্ষমতা প্রদেশপ্রধানের ওপর ন্যস্ত হবে।  প্রতিটি প্রদেশেই কেন্দ্রীয় সরকারের প্রতিনিধি হিসেবে রাষ্ট্রপতি নিযুক্ত প্রদেশ প্রধান বা গভর্নর রয়েছে। সংবিধান ও আইন অনুসারে সুনির্দিষ্ট ক্ষমতা ও দায়িত্ব তিনি পালন করেন। গভর্নর প্রদেশসভার সংখ্যাগরিষ্ঠ দলের নেতাকে রাজ্যের মুখ্যমন্ত্রী নিযুক্ত করেন। মুখ্যমন্ত্রীকে কেন্দ্র করে রাজ্যের মন্ত্রিপরিষদ গঠিত হয়।   প্রদেশ সভা  প্রদেশসভা বা প্রাদেশিক আইনসভা এক কক্ষবিশিষ্ট আইনসভা। প্রদেশসভার মেয়াদ পাঁচ বছর।  প্রদেশ সভার নির্বাচনে সংখ্যাগরিষ্ঠ (অন্যান্য দলের সম্মিলিত আসনের চেয়ে বেশি) আসনে বিজয়ী দল প্রদেশের সরকার গঠন করে। কোনো দলই নিরঙ্কুশ সংখ্যাগরিষ্ঠতা না পেলে জোট সরকার গঠন করতে পারে।   তালিকা  + প্রদেশ রাজধানী গভর্নর মুখ্যমন্ত্রী জেলার সংখ্যা আয়তন (কিমি²) জনসংখ্যা (২০১১) ঘনত্ব (/কিমি²) মানচিত্রকোশি প্রদেশবিরাটনগর (অস্থায়ী)প্রফেসর ড. গোবিন্দ বাহাদুর তুমবাহাংশেরধন রাই১৪২৫,৯০৫৪,৫৩৪,৯৪৩১৭৫100pxমধেশ প্রদেশজনকপুর (অস্থায়ী)রত্নেশ্বর লাল কায়স্থমোহাম্মদ লালবাবু রাউত৮৯,৬৬১৫,৪০৪,১৪৫৫৫৯100pxবাগমতী প্রদেশহেটোউডা (অস্থায়ী)অনুরাধা কৈরালাডরমনি পৌডেল১৩২০,৩০০ ৫,৫২৯,৪৫২২৭২100pxগণ্ডকী প্রদেশপোখরাবাবুরাম কন্বরপৃথ্বী সুব্বা গুরুং১১২১,৫০৪২,৪০৩,৭৫৭১১২100pxলুম্বিনী প্রদেশবুটওয়াল (অস্থায়ী)উমাকান্ত ঝাশঙ্কর পোখারেল১২২২,২৮৮৪,৪৯৯,২৭২২১৯100pxকর্ণালী প্রদেশবীরেন্দ্রনগরদুর্গা কেশর খানালমহেন্দ্র বাহাদুর শাহী১০২৭,৯৮৪১,৫৭০,৪১৮৪১100pxসুদূরপশ্চিম প্রদেশগোদাবরীমোহন রাজ মল্লত্রিলোচন ভট্ট৮১৯,৫৩৯২,৫৫২,৫১৭১৩০100pxনেপালকাঠমান্ডুরাষ্ট্রপতিবিদ্যা দেবী ভাণ্ডারীপ্রধানমন্ত্রীখড়্গ প্রসাদ শর্মা ওলি৭৭১৪৭,১৮১২৬,৪৯৪,৫০৪১৮০frameless|100x100px   আরো দেখুন   নেপাল  নেপালের জেলাগুলির তালিকা  নেপালের প্রশাসনিক বিভাগসমূহ   তথ্যসূত্র   বিষয়শ্রেণী:নেপালের প্রদেশ বিষয়শ্রেণী:২০১৫-এ নেপালে প্রতিষ্ঠিত বিষয়শ্রেণী:নেপালের উপবিভাগ
অজিত কুমার ভূঁইয়া (জন্ম ১৯৫২) হলেন একজন ভারতীয় রাজনীতিবিদ এবং প্রাক্তন সাংবাদিক এবং লেখক যিনি ২০২০ সাল থেকে আসাম থেকে রাজ্যসভার সদস্য এবং ২০২০ সাল থেকে আঁচালিক গণ মোচার প্রতিষ্ঠাতা ও সভাপতি হিসেবে কাজ করছেন। এছাড়াও তিনি অসমীয়া প্রতিদিন, আজি, নাতুন সময়,  এবং প্রাগ নিউজের প্রাক্তন সম্পাদক।   ব্যক্তিগত জীবন  অজিত কুমার ভূঁইয়া ১৯৫২ সালে ভারতের যোরহাটে জন্মগ্রহণ করেন। আসামের শিবসাগর জেলার আমগুরি হাইস্কুলে তার প্রাথমিক শিক্ষা হয় এবং শিবসাগর কলেজে কলেজে পড়ে। স্নাতক হওয়ার আগেই, তিনি জোড়হাট থেকে প্রকাশিত দৈনিক জন্মভূমিতে সাব-এডিটর হিসেবে যোগ দেন। সাব-এডিটর হিসেবে কাজ করার সময় তিনি শিবসাগরের ঝাঁজি হেমনাথ সরমা কলেজ থেকে বিএ ডিগ্রি অর্জন করেন।[ তথ্যসূত্র প্রয়োজন ]   রাজনৈতিক জীবন  ২০২০ সালের জুনে অজিত কুমার ভূঁইয়া একটি আঞ্চলিক রাজনৈতিক দল গঠন করেন, আঞ্চলিক গণ মোর্চা (আঞ্চলিক গণ মোর্চা) এর প্রধান আহ্বায়ক হিসেবে।  তিনি তার নির্বাচনের পরে একটি সংবাদ সম্মেলনে বলেছেন যে নাগরিকত্ব (সংশোধনী) আইন, ২০১৯ (সিএএ) রাজনীতিতে যোগদানের কারণ ছিল। তার প্রার্থিতা ভারতীয় জাতীয় কংগ্রেস এবং অল ইন্ডিয়া ইউনাইটেড ডেমোক্রেটিক ফ্রন্ট দ্বারা সমর্থিত ছিল। তার মনোনয়নের সময় উপস্থিত ছিলেন তরুণ গগৈ ও বদরুদ্দিন আজমল । মিঃ ভুইয়ান নরেন্দ্র মোদীর নেতৃত্বাধীন ভারতীয় জনতা পার্টি সরকার দ্বারা ভারতীয় সংসদে প্রবর্তিত এবং পাস করা সিএএ-এর তীব্র সমালোচক।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:আসামের রাজ্যসভা সদস্য বিষয়শ্রেণী:আসামের স্বতন্ত্র রাজনীতিবিদ বিষয়শ্রেণী:ভারতীয় সাংবাদিক বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:যোরহাট জেলার ব্যক্তি
পলক জৈন একজন ভারতীয় টেলিভিশন অভিনেত্রী যিনি সুনাইনা - মেরা সাপ্না সাচ হুয়া এবং বীর শিবাজির মতো টেলিভিশন ধারাবাহিকে ভূমিকার জন্য পরিচিত। তিনি চ্যানেল ভি ইন্ডিয়ার দ্য বাডি প্রজেক্টে কুণাল জয়সিংয়ের বিপরীতে পাঁচী রাস্তোগীর ভূমিকায় অভিনয় করেছিলেন। তিনি ২০১৫ সালে সনি টিভি সিরিয়াল ইতনা করো না মুঝে পেয়ারেরও একটি অংশ ছিলেন, তারপরে ২০১৬ সালে এক দুজে কে ওয়াস্তে। তিনি লাডো ২ ধারাবাহিকে জাহ্নবীর ভূমিকায় অভিনয় করেছিলেন।   কর্মজীবন  পোগো টিভির নাটক সুনাইনা- মেরা স্বপ্ন সাচ হুয়াতে জৈন তার টেলিভিশনে আত্মপ্রকাশ করেন। যাতে তিনি কেন্দ্রীয় চরিত্র একজন কিশোরী মেয়ে সুনাইনা মাথুরকে চিত্রিত করেন, যার স্বপ্ন সত্যে পরিণত হয়।Sunaina  তারপরে তিনি ঐতিহাসিক সিরিজ বীর শিবাজিতে তার সহ-অভিনেতা পরশ অরোরার বিপরীতে সাইবাই চরিত্রে অভিনয় করেন।   চলচ্চিত্র    টেলিভিশন  বছরশিরোনামভূমিকা২০০৩কাহিঁ কিসি রোজঅদিতি সিকান্দকিয়ুঁকি সাস ভি কাভি বাহু থিকিশোরী শোভা২০০৫-২০০৬এম.এ.ডিস্বয়ং২০০৭সি.আই.এনিক্কি মেহরা২০০৮সুনায়নাসুনায়না মাথুর২০১০দো হাঁসোঁ কা জোড়াসাজনি২০১১–২০১২বীর শিবাজীমহারানী সাইবাই২০১২ক্রাইম প্যাট্রোলশ্রেয়াসাবধান ইন্ডিয়াদিয়া২০১২–২০১৪দা বাড্ডি প্রজেক্টপাঞ্চি রাস্তোগি২০১৪–২০১৫ইতনা করো না মুঝে পেয়ারসুহানি খান্না২০১৬এক দুজে কে ওয়াস্তেকিশোরী সুমন২০১৭লাডো ২জাহ্নবী সাঙ্গওয়ান/ রোলি২০১৮-২০১৯লাল ইশকজাহ্নবীকেহনে কো হামসাফার হ্যায়নিক্কি মেহরা   ছায়াছবি  বছর শিরোনাম মন্তব্য২০০৩ তেহজীব নামহীন২০০৫ পহেলি কিষানের মামাতো ভাই বারসাত তরুণ কাজল বাহ! জীবন হো তো এমনি! পলক২০০৬ কাচ্চি সড়ক নামহীন   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
সুরবালা সেনগুপ্ত (১৮৮১ - ১১ সেপ্টেম্বর, ১৯৭৩) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী নেত্রী। ১৯৩০ ও ১৯৩২ সনে আইন অমান্য আন্দোলনের সময় যথেষ্ট নির্যাতন সহ্য করেন এবং একাধিকবার কারাদণ্ড ভোগ করেন। তৎকালীন দিনাজপুর জেলার ঠাকুরগাঁও মহকুমার কংগ্রেস কমিটির সভানেত্রী এবং ঠাকুরগাঁও মহিলা সমিতির প্রতিষ্ঠাতা সভানেত্রী ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮০৯,   তথ্যসূত্র  বিষয়শ্রেণী:১৮৮১-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ঠাকুরগাঁও জেলার ব্যক্তি বিষয়শ্রেণী:রাজনীতিতে ভারতীয় নারী
ফতেয়াবাদ সিটি কর্পোরেশন ডিগ্রি কলেজ বাংলাদেশের চট্টগ্রাম জেলার চট্টগ্রাম সিটি কর্পোরেশনের অভ্যন্তরে ১ নং দক্ষিণ পাহাড়তলী ওয়ার্ডে অবস্থিত  একটি কলেজ। এটি ১৯৭০ সালে এলাকার গণ্যমান্য ব্যক্তিবর্গের উদ্যোগে স্থাপিত হয়। এটি বর্তমানে চট্টগ্রাম সিটি কর্পোরেশন কর্তৃক পরিচালিত হচ্ছে।   প্রতিষ্ঠা ও অবস্থান  এ শিক্ষাপ্রতিষ্ঠানটি ১৯৭০ সালে এলাকাবাসীর উদ্যোগে প্রতিষ্ঠিত হয়। এটি চট্টগ্রাম সিটি কর্পোরেশনের অন্তর্গত ১ নং দক্ষিণ পাহাড়তলী ওয়ার্ডস্থ চৌধুরীহাটের পশ্চিম পাশে অবস্থিত।   শিক্ষা-কার্যক্রম   প্রতিষ্ঠালগ্নে এ শিক্ষাপ্রতিষ্ঠানটি শুধু উচ্চমাধ্যমিক বিজ্ঞান বিভাগ খোলা হয়েছিল। বর্তমানে বিজ্ঞান বিভাগ, ব্যবসায় শিক্ষা বিভাগ, মানবিক বিভাগ এবং কারিগরি বিভাগ চালু রয়েছে। ২০১৫ সালে প্রতিষ্ঠানটিকে ডিগ্রি (পাস) কলেজে রূপান্তর করা হয় এবং বিবিএস ও বিএসএস কোর্স চালু করা হয়।  ২০১৮ সালে চট্টগ্রাম সিটি কর্পোরেশন এ শিক্ষাপ্রতিষ্ঠানটিকে অধিগ্রহণ করে।   তথ্যসূত্র   বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
alt=painting of a man staring at an awe-inspiring mountain landscape|thumb|262px|জন মার্টিন কর্তৃক টায়ার ধ্বংস চিত্রিত (১৮৪০)। সশ্রদ্ধ বিশ্ময় বা সমীহ হলো আবেগ যা বিস্ময়ের সাথে তুলনীয় কিন্তু কম আনন্দের। রবার্ট প্লুচিকের  আবেগ চাকাতে সশ্রদ্ধ বিশ্ময়কে চমক ও ভয়ের সংমিশ্রণ হিসেবে মডেল করা হয়েছে।  অভিধানের সংজ্ঞা হলো "শ্রদ্ধা, প্রশংসা, ভয়, ইত্যাদির অপ্রতিরোধ্য অনুভূতি, যা মহৎ, অত্যন্ত শক্তিশালী, বা এর মতো: [যেমন] ঈশ্বরের ভয়ে; মহান রাজনৈতিক ব্যক্তিত্বদের ভয়ে।" আরেকটি অভিধানের সংজ্ঞা হলো "কর্তৃত্ব, প্রতিভা, মহান সৌন্দর্য, মহত্ত্ব, বা শক্তি দ্বারা অনুপ্রাণিত শ্রদ্ধা, ভয় ও বিস্ময়ের মিশ্র আবেগ: [যেমন] বাখের কাজগুলি নিয়ে চিন্তা করার সময় আমরা বিস্ময় অনুভব করেছি৷ পর্যবেক্ষকরা নতুন অস্ত্রের ধ্বংসাত্মক শক্তি দেখে আতঙ্কিত ছিলেন।"  সাধারণভাবে, বিস্ময় বস্তুর চেয়ে বেশি শক্তিশালী বলে বিবেচিত হয়, যেমন গিজার মহা পিরামিড, গ্র্যান্ড ক্যানিয়ন, মহাবিশ্বের বিশালতা বা দেবতা।   তথ্যসূত্র    আরও পড়ুন   Awe: Schaffer, V., Huckstepp, T. & Kannis-Dymand, L. Awe: A Systematic Review within a Cognitive Behavioural Framework and Proposed Cognitive Behavioural Model of Awe. Int J Appl Posit Psychol (2023). https://doi.org/10.1007/s41042-023-00116-3             বহিঃসংযোগ       বিষয়শ্রেণী:আবেগ বিষয়শ্রেণী:ভয়
গণপ্রজাতন্ত্রী বাংলাদেশ এর ১৯৭৩ সালের প্রধান ঘটনা প্রবাহ   অবশ্যপালনীয়   রাষ্ট্রপতি : আবু সাঈদ চৌধুরী (২৪ ডিসেম্বর পর্যন্ত) মোহাম্মদউল্লাহ (২৪ ডিসেম্বর হইতে)  প্রধানমন্ত্রী : শেখ মুজিবুর রহমান  প্রধান বিচারপতি : আবু সাদাত মোহাম্মদ সায়েম   ঘটনাপঞ্জী  জানুয়ারি  ৭ জানুয়ারি : পার্বত্য চট্টগ্রামের পাহাড়ি জনগোষ্ঠীর রাজনৈতিক সংগঠন শান্তিবাহিনী প্রতিষ্ঠার ঘোষণা দেয়া হয়।  ফেব্রুয়ারি  ২৭ ফেব্রুয়ারি : বাংলাদেশ পরমাণু শক্তি কমিশন সংস্থাটি প্রতিষ্ঠিত হয়। মার্চ  ৭ মার্চ : প্রথম বাংলাদেশের সাধারণ নির্বাচন অনুষ্ঠিত হয়। বাংলাদেশ আওয়ামী লীগ সংখ্যা গরিষ্ঠতা অর্জন করেNohlen, D, Grotz, F & Hartmann, C (২০০১) Elections in Asia: A data handbook, Volume I (ইংরেজি ভাষায়), p535 ISBN 019924958 এপ্রিল  ৫ এপ্রিল : রাষ্ট্রপতির আদেশ নং ৩২- বাংলাদেশ কৃষি গবেষণা পরিষদ আদেশ ১৯৭৩ বলে ১৯৭৩ সালের ৫ই এপ্রিল বাংলাদেশ কৃষি গবেষণা পরিষদ এর জন্ম হয় । জুলাই  ২৬ জুলাই : বাংলাদেশ জাতীয় ফুটবল দল প্রথম আনুষ্ঠানিক খেলায় থাইল্যান্ডের মুখোমুখি হয়। খেলাটি ২–২ সমতায় শেষ হয়। সেপ্টেম্বর  ৬ সেপ্টেম্বর : বাংলাদেশের জোট-নিরপেক্ষ আন্দোলন (ন্যাম) এ যোগদান। নভেম্বর  ৭ নভেম্বর : দ্বিতীয় বাংলাদেশ নৌবাহিনী প্রধান হিসাবে কমোডর মোশাররফ হুসেইন খান দায়িত্ব গ্রহণ করেন। ডিসেম্বর  ১৫ ডিসেম্বর : বাংলাদেশ গেজেট কর্তৃক বিজ্ঞপ্তির মাধ্যমে বাংলাদেশের স্বাধীনতা যুদ্ধ-এ পদকপ্রাপ্তদের নাম ঘোষণা করা হয়।  ২৪ ডিসেম্বর : বাংলাদেশের দ্বিতীয় রাষ্ট্রপতি বিচারপতি আবু সাঈদ চৌধুরী ১৯৭৩ সালের ২৪ ডিসেম্বর পদত্যাগ করেন। তৎকালীন গণপরিষদের স্পীকার জনাব মোহাম্মদউল্লাহ বিনা প্রতিদ্বন্দ্বিতায় বাংলাদেশের তৃতীয় রাষ্ট্রপতি নির্বাচিত হন।  কিছু অজানা দিনের ঘটনা  জাতীয় গ্রন্থাগার প্রতিষ্ঠিত হয়।  বাংলাদেশ বিজ্ঞান একাডেমি (ইংরেজি: Bangladesh Academy of Science) বলে পরিচিত প্রতিষ্ঠানটি ১৯৭৩ সালে প্রতিষ্ঠিত একটি জাতীয়-বেসরকারি প্রতিষ্ঠান।  ইনস্টিটিউট অব চার্টার্ড একাউন্টেন্টস অব বাংলাদেশ প্রতিষ্ঠানটি ১৯৭৩ সালে পাশকৃত বাংলাদেশ চার্টার্ড একাউন্ট্যান্টস অধ্যাদেশ (১৯৭৩-এ রাষ্ট্রপতির দ্বিতীয় অধ্যাদেশ) অনুযায়ী প্রতিষ্ঠিত হয়।  “পূর্ব পাকিস্তান ধান গবেষণা ইনস্টিটিউট” হতে বাংলাদেশ ধান গবেষণা ইনস্টিটিউট এ নতুন নাম-করণ করা হয়।  ভবিষ্যত বিমান বাহিনী নেতৃত্ব নিশ্চিত করার জন্যে বাংলাদেশ বিমান বাহিনী একাডেমী প্রতিষ্ঠিত হয়।  বাংলাদেশ ফুটবল ফেডারেশন ফুটবলের আঞ্চলিক সংস্থা এএফসি এর সদস্যপদ লাভ করে। আরও দেখুন  ১৯৭৩ সালের বাংলাদেশী চলচ্চিত্রের তালিকা  বাংলাদেশের ইতিহাসের সময়রেখা  তথ্যসূত্র   বহিঃসংযোগ
পিসানি একটি ইতালীয় উপাধি যা মালটাতেও সাধারণ। এই উপাধি বিশিষ্ট কিছু ব্যক্তি হলেন:   আলফ্রেড পিসানি (জন্ম ১৯৩৯), মালটী হোটেলিয়র  আলভিস পিসানি (১৬৬৪–১৭৪১), ভেনিসের ডোজ  অ্যান্ড্রে দু পিসানি (জন্ম ১৯৪৯), নামিবিয়ান রাজনৈতিক বিজ্ঞানী  আন্দ্রেয়া পিসানি (১৬৬২–১৭১৮), ভেনিসের অ্যাডমিরাল  আন্দ্রেয়া পিসানি (জন্ম ১৯৮৭), ইতালীয় ফুটবলার  আঞ্জেলো পিসানি (মৃত্যু ১৪৭৫), ইতালীয় রোমান ক্যাথলিক প্রীলেট, ব্যাগনোরিজিওর বিশপ  বব পিসানি (জন্ম ১৯৫৬), সিএনবিসি চ্যানেলের জন্য সংবাদ প্রতিনিধী  কারমেলো বর্গ পিসানি (১৯১৫–১৯৪২), মালটী জাতীয়তাবাদী ও ফ্যাসিস্ট  এডগার্ড পিসানি (১৯১৮–২০১৬), ফরাসি রাষ্ট্রবিজ্ঞানী, দার্শনিক এবং লেখক  এলিজাবেথ পিসানি (জন্ম ১৯৬৪), আমেরিকান এইচআইভি মহামারী বিশেষজ্ঞ  ইউজেনিও পিসানি (জন্ম ১৯৯১), ইতালীয় অটো রেসিং ড্রাইভার  ফেডেরিকো পিসানি (১৯৭৪–১৯৯৭), ইতালীয় পেশাদার ফুটবলার  ফার্নান্দো পিসানি (জন্ম ১৯৭৬), কানাডীয় পেশাদার আইস হকি উইঙ্গার  ফ্রান্সেসকো পিসানি (১৪৯৪–১৫৭০), ইতালীয় কার্ডিনাল  ফেলিক্স পিসানি (১৮৩১–১৯২০), ফরাসি রসায়নবিদ ও খনিজবিজ্ঞানী  গাস্টন পিসানি (জন্ম ১৯৮৩), আর্জেন্টিনীয় ফুটবল মিডফিল্ডার, ইতালীয় নাগরিক  জিওভান্নি ব্যাটিস্টা পিসানি (১৭শ শতক), ইতালীয় গণিতবিদ  জন পিসানি (জন্ম ১৯৪৭), আমেরিকান সকার মিডফিল্ডার  জোসেফ পিসানি (জন্ম ১৯৭৬), আমেরিকান সুইস শিল্পী, বিমূর্ত চিত্রশিল্পী এবং ফটোগ্রাফার  জোসেফ আর. পিসানি (১৯২৯–২০১৬), নিউ ইয়র্ক রাজনীতিবিদ  জুরগেন পিসানি (জন্ম ১৯৯২), মালটী ফুটবলার  লুইজি পিসানি (১৫২২–১৫৭০), ইতালীয় রোমান ক্যাথলিক বিশপ এবং কার্ডিনাল  মারিয়া আডেওডাটা পিসানি (১৮০৬–১৮৫৫), মালটী সেন্ট  নিকোলো পিসানি (১৩৫০–১৩৫৪), ভেনিসের অ্যাডমিরাল  পল পিসানি (১৮৫২–১৯৩৩), ফ্রান্সের ফ্রান্সিসকান ফ্রেয়ার এবং ঐতিহাসিক  পিয়েত্রো পিসানি (১৮৭১–১৯৬০), ক্যাথলিক আর্চবিশপ এবং সেন্ট সী দূত  সান্দ্রা পিসানি (১৯৫৯–২০২২), অস্ট্রেলীয় অলিম্পিক ফিল্ড হকি প্লেয়ার  টিফানি পিসানি (জন্ম ১৯৯২), ব্রিটিশ-মালটী মডেল  ভেট্তর পিসানি (মৃত্যু ১৩৮০), ভেনিসের অ্যাডমিরাল   আরও দেখুন    পিসানি (দ্ব্যর্থতা নিরসন)   পিসানো (উপনাম)  বিষয়শ্রেণী:উপাধি
thumb|চাকাগুলি যা আলোর গতি ৯/১০ এ ভ্রমণ করে। চাকার শীর্ষের গতি ০.৯৯৪ সি এবং নীচের গতি সর্বদা শূন্য থাকে। এ কারণেই চাকার শীর্ষটি নীচের সাথে তুলনামূলকভাবে সংকুচিত হয়। চিরায়ত পদার্থবিদ্যার মতে বস্তুর সাপেক্ষে পর্যবেক্ষকের বেগ যাই হোক না কেন সকল পর্যবেক্ষকের নিকট বস্তুর দৈর্ঘ্য সমান বা অভিন্ন থাকে। কিন্তু আপেক্ষিকতা তত্ত্ব অনুসারে গতির সাথে বস্তুর দৈর্ঘ্যর পরিবর্তন ঘটে।  কোনো বস্তুকে যদি আলোর বেগে নিক্ষেপ/ভ্রমণ করানো হয় তাহলে বস্তুটির দৈর্ঘ্য হ্রাস পায়। এর রাশিমালা,   যেখানে,  L= বস্তুটির গতিশীল দৈর্ঘ্য।  = বস্তুটির নিশ্চল দৈর্ঘ্য।   v= বস্তুর বেগ।  c= আলোর বেগ (3x10^8 m/s)  সংজ্ঞা কোন পর্যবেক্ষকের সাপেক্ষে গতিশীল বস্তুর দৈর্ঘ্য ঐ পর্যবেক্ষকের সাপেক্ষে নিশ্চল অবস্থায় ঐ একই বস্তুর দৈর্ঘ্যের চেয়ে ছোট হয়, এই প্রভাবকে দৈর্ঘ্য সংকোচন বলা হয়। Extract of page 106  ব্যাখ্যা  যদি পর্যবেক্ষকের সাপেক্ষে গতিশীল কোনো বস্তুর দৈর্ঘ্য হয় L এবং যদি ঐ পর্যবেক্ষকের সাপেক্ষে নিশ্চল অবস্থায় একই বস্তুর দৈর্ঘ্য হয় ,তাহলে L সব সময়  এর চেয়ে ছোট হবে।   তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:বিশেষ আপেক্ষিকতা বিষয়শ্রেণী:দৈর্ঘ্য
মইনুল ইসলাম (জন্ম: ২ ডিসেম্বর ১৯৯৬) একজন বাংলাদেশী প্রথম শ্রেণির ক্রিকেটার। যিনি বরিশাল বিভাগের হয়ে খেলেন।  তিনি ১২ এপ্রিল ২০১৭ সালে লিস্ট এ তালিকায় ভিক্টোরিয়া স্পোর্টিং ক্লাবের হয়ে ২০১৬-২০১৭ ঢাকা প্রিমিয়ার বিভাগ ক্রিকেট লিগে আত্মপ্রকাশ করেছিলেন।   আরো দেখুন    নিয়াজ মোর্শেদ (ক্রিকেটার)   মনিরুজ্জামান (ক্রিকেটার)   শামসুল ইসলাম (ক্রিকেটার)   তথ্যসূত্র    বহিঃসংযোগ      বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:বরগুনা জেলার ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বরিশাল বিভাগ থেকে আগত ক্রিকেটার
Usage   {{Infobox flood | name       = | image      = | image_size = | alt        = <!--(short description of image per [[WP:ALT]])--> | caption    = <!--(for image)--> | duration   = <!--e.g. {{start date|YYYY|MM|DD|df=y}}–{{end date|YYYY|MM|DD|df=y}}--> | date       = <!--(alternate to duration, e.g. for a single date)--> | damages    = | fatalities = | affected   = <!--Areas affected by flooding, in order from first to last affected--> }}   Microformat    See also
ওয়েলশ লিবারেল ডেমোক্র্যাটস () হল যুক্তরাজ্যের লিবারেল ডেমোক্র্যাটদের একটি শাখা যা ওয়েলসে কাজ করে। পার্টির নেতৃত্বে আছেন জেন ডডস, যিনি 2021 সালের মে মাস থেকে মিড এবং ওয়েস্ট ওয়েলসের এমএস হিসাবে কাজ করেছেন। দলটির বর্তমানে সেনেডে একজন নির্বাচিত সদস্য এবং যুক্তরাজ্যের হাউস অফ কমন্সে একটি ওয়েলশ আসন রয়েছে। এছাড়াও এটি হাউস অফ লর্ডসের বেশ কয়েকজন সদস্য রয়েছে। দলটির ২০২২ সালের স্থানীয় কর্তৃপক্ষের নির্বাচন অনুসারে প্রধান কর্তৃপক্ষের ৬৯ জন স্থানীয় কাউন্সিলর ছিলেন, ২০১৭ থেকে ১০ জন বেশি।  মার্ক উইলিয়ামস, ওয়েলশ লিবারেল ডেমোক্র্যাটদের তৎকালীন নেতা, ২০১৭ সালের সাধারণ নির্বাচনে তার সেরেডিজিয়ন নির্বাচনী এলাকায় প্লেইড সিমরু -এর বেন লেকের কাছে পরাজিত হন, যার সংখ্যাগরিষ্ঠ ১০৪ আসনটিকে দেশের সবচেয়ে প্রান্তিক আসনগুলির মধ্যে একটি করে তোলে। ফলাফল ওয়েলসে একটি এমপি ছাড়া দল ছেড়ে; ১৮৫৯ সালে লিবারেল পার্টি গঠনের পর থেকে দল এবং এর পূর্বসূরিরা ওয়েলসে ধারাবাহিকভাবে সংসদীয় আসন ধরে রেখেছিল। জুলাই ২০২৪ সালের সাধারণ নির্বাচনে ব্রেকন, রাডনর এবং সিডব্লিউএম টাওয়ের এমপি হিসাবে ডেভিড চ্যাডউইক নির্বাচিত হওয়ার পরে দলটি ওয়েস্টমিনস্টারে প্রতিনিধিত্ব পুনরুদ্ধার করে।   তথ্যসূত্র    বহিঃসংযোগ      বিষয়শ্রেণী:১৯৮৮-এ প্রতিষ্ঠিত রাজনৈতিক দল বিষয়শ্রেণী:উদার গণতন্ত্রী (যুক্তরাজ্য) এর সংগঠন বিষয়শ্রেণী:সকল উইকিপিডিয়া নিবন্ধ হালনাগাদ করা প্রয়োজন বিষয়শ্রেণী:ওয়েলসের রাজনৈতিক দল
ফতওয়া () ভারতের বিহার রাজ্যের পাটনা জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে ফতওয়া শহরের জনসংখ্যা হল ৩৮,৩৬২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৩%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে ফতওয়া এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
আস্কর আলী পণ্ডিত (১৮৪৬–মার্চ ১১, ১৯২৭) একজন বাঙালি লোককবি, প্রাচীন পুঁথি রচয়িতা, গীতিকার এবং লোকশিল্পী। তার উল্লেখযোগ্য পুঁথির মধ্যে রয়েছে জ্ঞান চৌতিসা ও পঞ্চসতী প্যারজান।   প্রারম্ভিক জীবন  ১৮৪৬ সালে (মতান্তরে ১৮৫৫) চট্টগ্রামের সাতকানিয়া উপজেলার পুরানগড় ইউনিয়নে জন্মগ্রহণ করেন। পরবর্তীতে পটিয়া উপজেলার শোভনদন্ডী গ্রামে বসবাস শুরু করেন। তার পিতা মোশাররফ আলী, পিতামহ দোলন ফকির ও প্রপিতামহ বাছির মোহাম্মদ। তার এক ভাই আমিরজান এবং চার বোনেরা হলেন রহিমজান, ফুলজান, সাহেব জান ও মেহেরজান। নয় বছর বয়সে তার পিতা মারা যান। জ্ঞান চৌতিসা নামক তার এক লেখনীতে তিনি নিজ আত্মকথা বর্ণনা করেছেন এভাবে- তথা হীন মুই দীন আস্কর আলী নাম দুঃখের বসতি এই শোভনদন্ডী গ্রাম। ধনজনহীন আর বুদ্ধি বিদ্যাহীন তেকারণে নিজ কর্ম্মে নয় মনলিন। জনক মোসরফ আলী গুণে সুরচির তান পিতা নাম শ্রেষ্ঠ দোলন ফকির।  পণ্ডিত আস্কর আলী আধ্যাত্মিক সাধক ছিলেন। জ্ঞান চৌতিসা রচনায় তিনি লিখেছেন- ধনজন হীন বিদ্যা শিখিতে না পারি। কিঞ্চিত দিলেক প্রভু সমাদর করি।   ব্যক্তিগত জীবন  আস্কর আলী পণ্ডিতের তিন স্ত্রী। প্রথম স্ত্রী রাহাতুন নেছা, দ্বিতীয় স্ত্রী মিছরি জান ও তৃতীয় স্ত্রী আতর জান। সন্তানেরা হলেন প্রথম স্ত্রীর লতিফা খাতুন প্রকাশ লেইস্যা খাতুন, দ্বিতীয় স্ত্রীর-আবদুল ছমদ ও বাচা মিয়া, তৃতীয় স্ত্রীর আবদুর রশিদ, ছমন খাতুন, বদলসহ মোট ৬ সন্তান।  বাচা মিয়া  মরহুম মোঃ ইসমাঈল   ইঞ্জিনিয়ার জাহাঙ্গীর আলম  ক)আজমাঈন যাওয়াদ তাসিন  খ) আইনান তাজরিয়ান  গ) তান্নুম তাজরিয়ান   আলমগীর হোসেন  ক) আমিরুল মোমেনিন তাজিম  মরহুম মোঃ ইসহাক চৌধুরী (১৯৫৫-২০০৯)   মরহুম মোঃ তৈয়বুল আলম (১৯৮২-২০২০)  ক) তাহিনূর জান্নাত তাহিয়া   জান্নাতুল নাঈম  জান্নাতুল নাছরিন   সাবের আহমেদ  ক)আফিফুল জাওয়াদ তারিফ   রচনা  থাম্ব|150px|আস্কর আলী পণ্ডিতের বর্গসাস্ত্র বা মাত্রি-ভাষার প্রথম সংস্করণের (১৩২১) প্রথম পৃষ্ঠা  আস্কর আলী পণ্ডিত অসংখ্য মরমী গানের রচয়িতা। কি দুঃখ দি গেলা মোরে এবং ডাইলেতে লড়ি চড়ি বইও তার লেখা গানের মধ্যে অন্যতম। জ্ঞানচৌতিসা, পঞ্চমতী, পেয়ারজান, নীলাপতি, চম্পাবতি, চাতক, আজল বকসু, সোনাইর বারমাসি, চান্দ্রমাস, তমিম জালাল প্রভৃতি বইগুলি তার উল্লেখযোগ্য রচনা।পুঁথি-পরিচিতি,আবদুল করিম সাহিত্যবিশারদ। সম্পাদনা: ড.আহমদ শরীফ। বাংলা বিভাগ-ঢাকা বিশ্ববিদ্যালয়। ১৯৫৮।   বর্গশাস্ত্র,  নন্দবেহার,  নন্দক বিলাস  গীত বারমাস  সতী সঙ্গিনী  নন্দসাগর  হাদিস বাণী  নাটকঃকাজীর পাট।   মৃত্যু  আস্কর আলী পণ্ডিত ১১ মার্চ, ১৯২৭ সালে মৃত্যু বরণ করেন।   সম্মাননা  আস্কর আলী পণ্ডিতের স্মৃতি রক্ষার্থে আস্কর আলী পণ্ডিত স্মৃতি সংসদ নামে একটি সংগঠন চালু রয়েছে।  সম্মাননা স্বর্ণ স্মারক- মুজিব শতবর্ষ-২০২২ পটিয়া ফাউন্ডেশন  অমর একুশে সম্মাননা ২০২৩ - পটিয়া পৌরসভা  শেফালী ঘোষ  আবদুল গফুর হালী   তথ্যসূত্র    বহিঃসংযোগ   বিষয়শ্রেণী:১৮৪৬-এ জন্ম বিষয়শ্রেণী:১৯২৭-এ মৃত্যু বিষয়শ্রেণী:চট্টগ্রাম জেলার কবি বিষয়শ্রেণী:চট্টগ্রাম জেলার সঙ্গীতশিল্পী
থাম্ব|রূপান্তরিত লিঙ্গের পতাকা। রূপান্তরিত লিঙ্গ বা ট্রান্সজেন্ডার হল সেসব ব্যক্তি যাদের মানসিক লিঙ্গবোধ জন্মগত লিঙ্গ চিহ্ন হতে ভিন্ন। রূপান্তরিত লিঙ্গের ব্যক্তিবর্গ যদি তাদের  লিঙ্গ পরিবর্তন করতে ডাক্তারি সাহায্য কামনা করে তবে তাদেরকে অনেকসময় রূপান্তরকামী নামে ডাকা হয়। 'এছাড়াও রূপান্তরিত লিঙ্গ একটি শ্রেণিগত পরিভাষা: যাতে এমন ব্যক্তিদেরও যোগ করা হয় যাদের  মানসিক লিঙ্গবোধ তাদের জন্মগত লিঙ্গচিহ্নএর বিপরীত (রূপান্তরকামী পুরুষ বা রূপান্তরকামী নারী), এছাড়াও এতে এমন শ্রেণীও অন্তর্ভুক্ত হয় যারা স্পষ্টভাবে নারীসুলভ বা পুরুষসুলভ নয় (জেন্ডারক্যুয়্যার বা বিচিত্রলিঙ্গ, যেমন দ্বৈতলিঙ্গ, সর্বলিঙ্গ, লিঙ্গতরল, অথবা অলিঙ্গ)।Gay and Lesbian Alliance Against Defamation. "GLAAD Media Reference Guide – Transgender glossary of terms" , "GLAAD", USA, May 2010. Retrieved on 2011-02-24. "An umbrella term for people whose gender identity and/or gender expression differs from what is typically associated with the sex they were assigned at birth."B Bilodeau, Beyond the gender binary: A case study of two transgender students at a Midwestern research university, in the Journal of Gay & Lesbian Issues in Education (2005): "Yet Jordan and Nick represent a segment of transgender communities that have largely been overlooked in transgender and student development research – individuals who express a non-binary construction of gender[.]" রূপান্তরিত লিঙ্গের অন্যান্য সংজ্ঞার মধ্যে তৃতীয় লিঙ্গের ব্যক্তিবর্গও অন্তর্ভুক্ত থাকে অথবা রূপান্তরিত লিঙ্গকে তৃতীয় লিঙ্গ হিসেবে সংজ্ঞায়িত করা হয়।Susan Stryker, Stephen Whittle, The Transgender Studies Reader (), page 666: "The authors note that, increasingly, in social science literature, the term "third gender" is being replaced by or conflated with the newer term "transgender."Joan C. Chrisler, Donald R. McCreary, Handbook of Gender Research in Psychology, volume 1 (2010, ), page 486: "Transgender is a broad term characterized by a challenge of traditional gender roles and gender identity[. …] For example, some cultures classify transgender individuals as a third gender, thereby treating this phenomenon as normative." তবে মাঝে মাঝে, বিস্তৃত পরিভাষায় রূপান্তরিত লিঙ্গ বোঝাতে ক্রস-ড্রেসার বা বিপরীত লিঙ্গের পোশাক পরিধানকারীদেরকেও বোঝানো হয়,, তাদের লিঙ্গবোধ যাই হোক না কেন।  রূপান্তরিত লিঙ্গের ব্যক্তিবর্গ বিপরীতকামী, সমকামী, উভকামী বা নিষ্কামী ইত্যাদি হিসেবে চিহ্নিত হতে পারেন., অথবা প্রচলিত যৌন অভিমুখিতার তকমাকে বেঠিক বা অপ্রযোজ্যও মনে করতে পারেন। পাশাপাশি, রূপান্তরিত লিঙ্গ পরিভাষাটি  আন্তঃলিঙ্গ হতে সম্পূর্ণ আলাদা, যার দ্বারা এমন ব্যক্তিবর্গকে বোঝানো হয় যারা জন্মগতভাবে এমন বৈশিষ্ট্যের অধিকারী যা পুরুষ বা নারীর দৈহিক যৌন বৈশিষ্ট্য হতে আলাদা।  অনেক ট্রান্সজেন্ডার ব্যক্তি জেন্ডার ডিসফোরিয়ায় আক্রান্ত। এদের কেউ কেউ হরমোন রিপ্লেসমেন্ট থেরাপি , লিঙ্গ-নিশ্চিত অস্ত্রোপচার বা সাইকোথেরাপির মতো চিকিৎসা নিয়ে থাকেন। সকল ট্রান্সজেন্ডার ব্যক্তি এসব চিকিৎসা পছন্দ করেন না। কেউ কেউ আর্থিক বা চিকিৎসাগত কারণে এগুলো করতে পারেন না।    আরও দেখুন  হিজড়া (দক্ষিণ এশিয়া) - দক্ষিণ এশিয়ায়, বিশেষ করে, ভারতের রূপান্তরকামী বা রূপান্তরিত লিঙ্গের নারীদের (পুরুষ-হতে-নারীতে রূপান্তরিত লিঙ্গ) বোঝাতে ব্যবহৃত একটি পরিভাষা।   টীকা    তথ্যসূত্র    আরও পড়ুন          বহিঃসংযোগ        বিষয়শ্রেণী:অদ্ভুতলিঙ্গ বিষয়শ্রেণী:লিঙ্গ অধ্যয়ন  4